b'\n_START_ARTICLE_\nNicol\xc3\xa1s Antonio\n_START_SECTION_\nBiografie\n_START_PARAGRAPH_\nA studiat artele liberale la Colegio de Santo Tom\xc3\xa1s \xc8\x99i dreptul canonic la Colegio de Santa Mar\xc3\xada de Jes\xc3\xbas, apoi a urmat studii la Universitatea din Sevilla (1635-1636). Dup\xc4\x83 ce a absolvit studii de drept la Universitatea din Salamanca (1636-1639) \xc8\x99i a ob\xc8\x9binut doctoratul \xc3\xaen drept canonic, s-a \xc3\xaentors \xc3\xaen ora\xc8\x99ul s\xc4\x83u natal, Sevilla, unde a scris tratatul De Exilio (care nu a fost tip\xc4\x83rit p\xc3\xa2n\xc4\x83 \xc3\xaen 1659) \xc8\x99i a \xc3\xaenceput s\xc4\x83 elaboreze registrul monumental al scriitorilor spanioli. Faima erudi\xc8\x9biei sale a ajuns la cuno\xc8\x99tin\xc8\x9ba regelui Filip al IV-lea, care i-a conferit Ordinul Santiago \xc3\xaen 1645 \xc8\x99i l-a trimis \xc3\xaen 1654 la Roma, pentru a-l \xc3\xaenso\xc8\x9bi pe ambasadorul Luis de Guzm\xc3\xa1n Ponce de Le\xc3\xb3n, \xc3\xaen calitate de agent general al Spaniei \xc8\x99i al agent al Inchizi\xc8\x9biei spaniole \xc3\xaen Italia._NEWLINE_\xc8\x98ederea sa la Roma s-a prelungit \xc8\x99i a durat aproape 25 de ani, timp \xc3\xaen care a cercetat \xc8\x99i achizi\xc8\x9bionat codexuri \xc8\x99i manuscrise, form\xc3\xa2nd o bibliotec\xc4\x83 de peste 30.000 de volume, care a atras interesul papei. Toate aceste cheltuieli au riscat s\xc4\x83-l ruineze, iar, pentru a-l proteja, papa papa Alexandru al VII-lea l-a numit \xc3\xaen 22 mai 1664 canonic al Catedralei din Sevilla cu o dispens\xc4\x83 de reziden\xc8\x9b\xc4\x83 la Roma \xc8\x99i i-a acordat o rent\xc4\x83 anual\xc4\x83 de 110 \xc3\xa9cu. Re\xc3\xaentors \xc3\xaen Spania \xc3\xaen 1678-1679, Antonio a fost numit de regele Carol al II-lea \xc3\xaen func\xc8\x9bia de membru al Consiliului Cruciadei, pe care a ocupat-o p\xc3\xa2n\xc4\x83 la moartea sa, survenit\xc4\x83 \xc3\xaen prim\xc4\x83vara anului 1684._NEWLINE_Bibliotheca Hispana nova, o lucrare bibliografic\xc4\x83 \xc3\xaen care sunt prezentate operele scriitorilor spanioli, care au \xc3\xaenflorit dup\xc4\x83 1500, a ap\xc4\x83rut la Roma \xc3\xaen 1672, cu titlul Bibliotheca Hispana sive Hispanorum. O alt\xc4\x83 lucrare celebr\xc4\x83, Bibliotheca Hispana vetus, o istorie literar\xc4\x83 a Spaniei din perioada lui Augustus p\xc3\xa2n\xc4\x83 la sf\xc3\xa2r\xc8\x99itul secolului al XV-lea, a fost revizuit\xc4\x83 de Manuel Mart\xc3\xad \xc8\x99i publicat\xc4\x83 \xc3\xaen 1696 la Roma de prietenul lui Antonio, cardinalul Jos\xc3\xa9 S\xc3\xa1enz de Aguirre. O edi\xc8\x9bie fin\xc4\x83 a ambelor lucr\xc4\x83ri, cu material suplimentar g\xc4\x83sit \xc3\xaen manuscrisele lui Antonio \xc8\x99i cu note suplimentare scrise de Francisco P\xc3\xa9rez Bayer, a fost publicat\xc4\x83 la Madrid \xc3\xaen 1787-1788. Aceast\xc4\x83 lucrare faimoas\xc4\x83, incomparabil superioar\xc4\x83 oric\xc4\x83rei bibliografii anterioare, este \xc3\xaenc\xc4\x83 nedep\xc4\x83\xc8\x99it\xc4\x83 \xc8\x99i indispensabil\xc4\x83._NEWLINE_Dintre scrierile diverse ale lui Antonio, cea mai important\xc4\x83 este Censura de historias fabulosas (publicat\xc4\x83 postum la Valencia, \xc3\xaen 1742), \xc3\xaen care erudi\xc8\x9bia este combinat\xc4\x83 cu o perspectiv\xc4\x83 critic\xc4\x83. Lucrarea Bibliotheca Hispana rabinica nu a fost tip\xc4\x83rit\xc4\x83; manuscrisul se afl\xc4\x83 \xc3\xaen biblioteca na\xc8\x9bional\xc4\x83 de la Madrid.'